๖๒

**3.1 การจัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน**

**3.1.1 การจัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ**

**1. ชื่อโครงการ** โครงการจัดทำวารสารขององค์การบริหารส่วนตำบลโคกสะตอ

**2. หลักการและเหตุผล**

 การปกครองในระบอบประชาธิปไตยเป็นการปกครองของประชาชน โดยประชาชน เพื่อประชาชน นั่นคือประชาชนมีสิทธิในการรับรู้สิ่งที่รัฐบาลกระทำ และมีสิทธิในการวิพากษ์วิจารณ์การกระทำภาครัฐได้ โดยภาครัฐต้องรับฟังและดำเนินการแก้ไข เพราะการที่หน่วยงานภาครัฐจะบริหารงานอย่างมีประสิทธิภาพได้นั้น จำเป็นต้องได้รับความร่วมมือและการสนับสนุนจากประชาชน ดังนั้นหน้าที่ที่สำคัญของการประชาสัมพันธ์ของหน่วยงานภาครัฐคือการเผยแพร่ข่าวสารเกี่ยวกับผลงานและกิจกรรมต่างๆ ของส่วนราชการ สร้างความรู้ ความเข้าใจที่ถูกต้องเกี่ยวกับบทบาทหน้าที่ของรัฐต่อประชาชน ปลูกฝังทัศนคติ ค่านิยมและภาพลักษณ์อันดี ทั้งนี้เพื่อป้องกันและแก้ไขความเข้าใจที่ผิดพลาดเกี่ยวกับการดำเนินงานของรัฐ

 องค์การบริหารส่วนตำบลโคกสะตอ ในฐานะหน่วยงานภาครัฐภายใต้ระเบียบกฎหมายที่กำหนดจึงมีความจำเป็นที่จะต้องมีการเผยแพร่ข้อมูลข่าวสารต่างๆ เพื่อให้ประชาชนผู้มีส่วนได้เสียสามารถเข้าถึงข้อมูล และรับทราบถึงการดำเนินงานของหน่วยงาน ซึ่งมีหน้าที่ในการให้บริการสาธารณะแก่ประชาชนในพื้นที่ จึงได้กำหนดให้มีการจัดทำข้อมูลข่าวสารการปฏิบัติงานประจำเดือน ตลอดจนข้อมูล ความรู้ต่างๆ ที่เกี่ยวข้องและจำเป็นต่อประชาชน เพื่อเผยแพร่ให้ประชาชนในพื้นที่ได้ทราบ และร่วมให้ข้อเสนอแนะในการทำงานของหน่วยงานเพื่อให้การทำงานเกิดประสิทธิภาพ ตอบสนองความต้องการของประชาชนอย่างสูงสุด

**3. วัตถุประสงค์**

 ๓.๑ เพื่อให้สาธารณชนได้ทราบถึงบริการต่างๆ ขององค์การบริหารส่วนตำบลโคกสะตอที่มีอยู่ อันจะส่งผลให้เกิดการสนับสนุนและได้รับประโยชน์จากการใช้บริการหน่วยงานนั้นๆ ได้อย่างเต็มที่

 3.2 เพื่อให้ได้รับความเห็นชอบและข้อเสนอแนะต่างๆ จากสาธารณชนในการดำเนินงานของเทศบาลตามสถานการณ์ที่เปลี่ยนแปลงไป

 3.3 เพื่อสร้างให้เกิดการสนับสนุนจากประชามติ และความร่วมมืออันดีจากสาธารณชน ด้วยการชี้แจงถึงความจำเป็นและความเข้าใจในกฎระเบียบต่างๆ ของหน่วยงานราชการ

 3.4 เพื่อสร้างความนิยมและความสัมพันธ์อันดีจากสาธารณชน

**4. เป้าหมาย**

ดำเนินการจัดทำเอกสารผลการดำเนินงาน ความรู้ที่เกี่ยวข้องกับการปฏิบัติงานและการป้องกันการทุจริตในสังคม จำนวน ๔ ฉบับ/๔ไตรมาส/ปี สำหรับการเผยแพร่ประชาสัมพันธ์ให้ประชาชนทั่วไปได้รับทราบข้อมูลข่าวสาร

**๕. พื้นที่ดำเนินการ**

องค์การบริหารส่วนตำบลโคกสะตอ

๖๓

**๖. วิธีดำเนินการ**

 6.1 ดำเนินการแต่งตั้งและมอบหมายงานแก่เจ้าหน้าที่ผู้รับผิดชอบการทำงาน

 6.2 รวบรวมและการจัดทำเอกสารประชาสัมพันธ์การทำงาน ๔ ไตรมาส/ปี

 6.3 รวบรวมและการจัดทำเอกสารเผยแพร่ความรู้เกี่ยวกับการปฏิบัติงานและกิจกรรมการป้องกันการทุจริต

 6.๔ มีการติดตามและประเมินผล

**๗. ระยะเวลาการดำเนินงาน**

 ปีงบประมาณ พ.ศ. ๒๕๖๒ – ๒๕๖๔

**๘. งบประมาณที่ใช้ในการดำเนินการ**

 ๓๐.๐๐๐ บาท

 **9. ผู้รับผิดชอบโครงการ**

 สำนักปลัด องค์การบริหารส่วนตำบลโคกสะตอ

**10. ตัวชี้วัด/ผลลัพธ์**

 ๑๐.๑ ประชาชนได้ทราบถึงบริการต่างๆ ขององค์การบริหารส่วนตำบลโคกสะตอ ที่มีอยู่ อันจะส่งผลให้เกิดการสนับสนุนและได้รับประโยชน์จากการใช้บริการหน่วยงานนั้นๆ ได้อย่างเต็มที่

 ๑๐.2 ได้รับความเห็นชอบและข้อเสนอแนะต่างๆ จากสาธารณชนในการดำเนินงานขององค์การบริหารส่วนตำบลโคกสะตอ ตามสถานการณ์ที่เปลี่ยนแปลงไป

 ๑๐.3 ได้รับความร่วมมืออันดีจากสาธารณชน ด้วยการชี้แจงถึงความจำเป็นและความเข้าใจในกฎระเบียบต่างๆ ของหน่วยงานราชการ

 ๑๐.4 ได้รับความนิยมและความสัมพันธ์อันดีจากสาธารณชน